**15/2017**

**פרוטוקול ישיבת וועד שהתקיימה ביום א' 17 בספטמבר 2017**

הישיבה התקיימה במכון בן גוריון לחקר ישראל והציונות. נקבעה לשעה 21:00.

**משתתפים**: חברי הועד הנבחר: דובי רול, מיכל ארנון, אייל גילת, אביבה לוי, גיא רותם.

**התנצלו:** אדם סלע, מיכל מויאל.

**נוכחים**: רחל גור, רז אמיר, ערן עמר, רויטל ריקלין, גלפנד אירנה, יפעת וגנר, ורד צין, אורלי גלעד.

**סדר יום:**

1. **אישור פרוטוקול ישיבה 30.8.17.**
2. **פרידה מרחל גור.**
3. **אביבה מבקשת 10 דקות להעלות נושא הקשור לוועד.**
4. **פינות מחזור.**
5. **עדכון תקציב ועד.**
6. **החלטות בנוגע להמשך הניהול התקציבי לשנת 2017.**
7. **עובדים בשכר.**
8. **החלטות הועד.**
9. **שונות.**

**דיון:**

1. **אישור פרוטוקול מישיבה 30.08.2017** – מאושר פה אחד.
2. **פרידה מרחל גור** – מודים לרחל על פועלה כרכזת תרבות וקהילה ביישוב (בהתנדבות) משך שנים רבות במסירות ובהתמדה,. פעלה בועד מאז 2012. רחל, תודה רבה!!!
3. **פינות מחזור** - התקיים סיור ביישוב עם הילה קפלן אביבה ודובי, בנושא פינות מחזור. הילה רוצה להקים 3 פינות מחזור בניגוד לדרישת הוועד, שמעוניין בפינת מחזור אחת.

ועדת תכנון דנה בנושא אף היא, והמלצתה היא ל 2 פינות מחזור: האחת בנווה צין והשנייה בנווה בוקר.

האוניברסיטה סגרה את פינות המחזור בשטחה והסטודנטים משליכים פסולת בין המעונות לאשטרומים.

חשוב לזכור ולהדגיש, שהיישוב קולט קהל של כ – 500,000 מבקרים בשנה, יש להנגיש את הפינות גם לקבוצות אלה.

במקביל להסדרת פינות המחזור, יש לדאוג לפיקוח על משליכי האשפה.

**החלטה להצבעה:** האם להקים 3 עמדות מחזור או פינה אחת יישובית (למעט גזם)?

**הצבעה**: מיכל ארנון בעד 3 פינות מחזור. אביבה, דובי, אייל, גיא - בעד פינת מחזור אחת**.**

**הוחלט**: יש לדרוש ממחלקת שפ"ה להקים פינת מחזור אחת.

יש לוודא שפינות המחזור הקיימות יהיו נעולות – באחריות אורלי להעביר בקשה להילה.

יש לפנות לתיכון לחינוך הסביבתי בנוגע לפינות המחזור – אורלי תפנה למחלקת שפ"ה שיוציאו מכתב.

מתן פתרון למטיילים שנכנסים ליישוב. עוד כלי אצירה (פחים ירוקים) במרכז המסחרי – אורלי תפנה בקשה להילה.

1. **עדכון תקציב ועד והחלטות בנוגע להמשך הניהול התקציבי לשנת 2017** – התקיימה ישיבה עם אליעזר בן סעיד ואמיר אלחייק בנוגע לתשלום זכויות עפ"י דין לעובדות אשכול הגנים המפוטרות. הועד לוקח אחריות על היסטוריה של ועדים קודמים. כי הועד המקומי יחזיר את הסכום למועצה ב 4 השנים הקרובות החל משנת 2018 + גרעון תקציבי של 128,000 ₪ שנוצר בעקבות הסכסוך בגנים במהלך השנתיים האחרונות.

אפרת וגזברית היישוב הכינו תקציב מעודכן לחודש ספטמבר עם צפי לסיום השנה. כפי הנראה השנה תסתיים בגרעון מאוד קטן. אפרת תעביר לחברי הועד טבלת אקסל שהועברה מודפסת בישיבה.

אורלי חוזרת ומדגישה כי לא יאושרו הוצאות ללא אישורה.

1. **החלטות הועד, אביבה מבקשת 10 דקות להעלות נושא הקשור לוועד ועובדים בשכר**

מיכל ארנון - למען ניהול נכון ומיטבי, יש להגדיר את החזון, היעדים והמטרות של היישוב, על מנת שנוכל לבנות תוכנית עבודה עד סיום הקדנציה הנוכחית ולקדם את היישוב למקום טוב יותר. חשוב להגדיר את ניהול היישוב.

אביבה - מצטרפת לדברים של מיכל ומציעה להזמין את נדב פרץ, כדי שיעבור תהליך עם הועד, אשר בסופו יהיו חזון, יעדים, מטרות ונוהלי עבודה.

לאן פני הוועד? קו שצריך להקרין על התנהלות הועד. הרבה החלטות נגזרות מ"פנינו לאן". חשוב לשתף את הציבור בקבלת ההחלטות - מה אנחנו רוצים להיות כשנהיה גדולים? לאור התפיסה הקהילתית, יש לפעול כוועד.

אייל - צריכה להיות הפרדה בין מקבלי שכר לבין המתנדבים. צריך כתובת שאליה פונים כשיש תלונות.

לייצר דף עם חזון ומטרות ליישוב ומזה לצאת לתוכנית עבודה.

ערן עמר: אין לנו אלא להסתמך על מתנדבים ביישוב, לאור התקציב הדל שלו.

דובי - חשוב לראות את הדברים בפרופורציה, לתושבים מפריע מאוד מצב הניקיון והגינון ביישוב. המועצה העמידה לטובת נראות היישוב תב"ר של 600,000 ₪. לא מאמין בתהליכים גדולים שבסוף מייצרים כלום. שינויים קטנים ועשייה בהם מאמין.

מיכל ארנון - אפשר להפיק יותר באותם כוחות.

ישנם 3 נושאים מהותיים ביישוב: חינוך, נראות ותרבות. חינוך הוא הנושא היותר מטופל. יש חוסר בנראות (ניקיון וגינון) ובתרבות. צריך לחזק תחומים אלה.

משרד היישוב קורס תחת הנטל ויש לחשוב על עובדים בשכר, על מנת שהשירות הניתן לתושבים והיעדים שהועד יציב בפניו, יתממשו, כמו גם לקחת בחשבון את מסגרת התקציב.

1. **שונות** –

**רז אמיר - תושב**

לכלוך ביישוב מאוד מטריד אותו, ישמח לעזור בנושא.

מרכז את הקואופ במקלט ליד בית הכנסת, לרוב המקלט מוצף במים. מבקש את עזרת הועד בפתרון הבעיה.

משאבה קבועה יכולה לפתור את העניין.

חצי יום עבודה של מחפרון, יכול לעשות את העבודה. מבקשים מרז שיהיה עם מחפרון חצי יום.

הוחלט שהועד יעמיד לטובת החפירה חצי יום מחפרון, רז יהיה מתואם עם אורלי בנושא זה.

רז יביא הצעת מחיר למשאבה טבולה. ניתן לקחת משאבה טבולה ממוטי זאנה, להוצאת המים מהמקלט.

**תרבות - יפעת וגנר**

תשמח להוביל את התרבות ביישוב. מבקשת להוביל כמה אירועים עד לסוף השנה 2017.

צעדת בן גוריון – לצעוד כיישוב. ליצור גאוות יישוב, להפיק חולצות.

חנוכה – אירוע קהילתי.

מסיבת סילבסטר ליישוב.

יש רעיונות לשנת 2018, שמטרתם ליצור מפגשים בין התושבים.

יש חוסר של ציוד מתאים לאירועים השונים, יפעת מציגה טבלה עם הצרכים.

תושבים מוכנים לשלם עבור הפעילויות השונות.

דובי מברך על היוזמה של יפעת. העבודה הזו צריכה להיות מתוגמלת בחלקיות משרה.

אורלי תבדוק האם יש רכזי תרבות אחרים ביישובים במועצה ותחזיר תשובה ליפעת.

ישיבת ועד ייעודית בנוגע לתקציב 2018, מבקשת להגדיר לפני סדרי עדיפויות.

רשמה: **אורלי גלעד**